

# ΕΛΛΗΝΙΚΗ ΔΗΜΟΚΡΑΤΙΑ

**ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ**

#### ΔΕΛΤΙΟ ΤΥΠΟΥ

####

 **Αγρίνιο, 21 Ιουλίου 2023**

**Τέθηκε σε λειτουργία το ηλεκτρονικό σύστημα e-Επιμελητήριο**

**από το Επιμελητήριο Αιτωλοακαρνανίας**

Το Επιμελητήριο Αιτωλοακαρνανίας ενημερώνει τις επιχειρήσεις – μέλη του ότι τέθηκε σε λειτουργία το ηλεκτρονικό σύστημα e-Επιμελητήριο για την άμεση και ασφαλή εξυπηρέτηση των μελών του στις ηλεκτρονικές υπηρεσίες.

Το e-Επιμελητήριο ([https://epimetol.echamber.gr/)](https://epimetol.echamber.gr/%29%20) είναι μια σύγχρονη διαδικτυακή υπηρεσία του Επιμελητηρίου Αιτωλοακαρνανίας που προσφέρει νέους και αποδοτικούς τρόπους διεκπεραίωσης ηλεκτρονικών διαδικασιών στις επιχειρήσεις-μέλη του. Μέσω του e-Επιμελητηρίου παρέχεται ένα σύνολο πιστοποιητικών που αφορούν σε μέλη του Επιμελητηρίου καθώς και εύκολοι και γρήγοροι τρόποι καταβολής των σχετικών τελών.

Συγκεκριμένα μέσω του e-chamber παρέχονται οι εξής διαδικασίες:

* Ηλεκτρονική έκδοση πιστοποιητικών / βεβαιώσεων Επιμελητηρίου.
* Ηλεκτρονικές πληρωμές συνδρομών μέσω διατραπεζικού συστήματος ΔΙΑΣ και καρτών.
* Επισκόπηση Καρτέλας Μέλους.
* Πιστοποιητικά καταγωγής για εξαγωγείς και θεώρηση εγγράφων για εξαγωγή ή οποιαδήποτε άλλη χρήση (π.χ. χρήση σε Πρεσβείες).
* Υποβολή βεβαιώσεων εκπαιδευτικών σεμιναρίων πιστοποίησης ασφαλιστών και αίτηση ανανέωσης της αδείας τους υποβάλλοντας όλα τα απαραίτητα δικαιολογητικά.
* Αίτηση εγγραφής στο ειδικό μητρώο ασφαλιστικών διαμεσολαβητών.
* Δυνατότητα υποβολής αίτησης μεταβολής μη κρίσιμων στοιχείων της επιχείρησης (π.χ. το email ή το τηλέφωνο επικοινωνίας).
* Authentication μέσω ΓΕΜΗ και Taxis (ΓΓΠΣ).

Το e-chamber αναμένεται το επόμενο διάστημα να εμπλουτιστεί και να αναβαθμιστεί και με άλλες δυνατότητες για την καλύτερη και αρτιότερη εξυπηρέτηση των μελών του Επιμελητηρίου.

**ΑΠΟ ΤΗ ΔΙΟΙΚΗΣΗ**